**Predkladacia správa**

 Vláda Slovenskej republiky uznesením č. 468 zo dňa 12. októbra 2016 (ďalej „uznesenie vlády SR“) schválila Stratégiu bezpečnosti a ochrany zdravia pri práci v Slovenskej republike na roky 2016 až 2020 a program jej realizácie (ďalej „stratégia BOZP“).

 Minister práce, sociálnych vecí a rodiny Slovenskej republiky podľa bodu B.4 uznesenia vlády SR každoročne do 30. júna predkladá na rokovanie vlády Slovenskej republiky vyhodnotenie plnenia stratégie BOZP v predchádzajúcom roku vrátane návrhu na jej prípadnú aktualizáciu.

 Vyhodnotenie predkladané na rokovanie vlády Slovenskej republiky je vypracované z podkladov ministerstiev, ostatných ústredných orgánov štátnej správy, sociálnych partnerov a ďalších inštitúcií podieľajúcich sa na plnení stratégie BOZP. Predkladaný materiál obsahuje vyhodnotenia plnenia stratégie BOZP v roku 2018. Úlohy stratégie BOZP boli v roku 2018 plnené a splnené.

###  Materiál sa predkladá na rokovanie vlády Slovenskej republiky ako informatívny, bez jeho zaslania na medzirezortné pripomienkové konanie, nakoľko materiál má informačný charakter a obsahuje skutočnosti o plnení úloh stratégie BOZP v predchádzajúcom kalendárnom roku 2018.